b'\n_START_ARTICLE_\nSanniriya\n_START_SECTION_\nHist\xc3\xb2ria\n_START_PARAGRAPH_\nSanniriya va ser fundada en el segle XIV per Issa as-Saniri, un home sant de S\xc3\xadria, que fou enterrat a la vila. Com que la seva tomba \xc3\xa9s venerada pels habitants locals, se celebren festivitats religioses al poble i l\'antiga mesquita va ser constru\xc3\xafda al costat de la tomba al segle XIV. Els clans prominents de l\'\xc3\xa0rea immediata avui (Sheikh, Omar, Ahmad i Younis) s\xc3\xb3n descendents d\'as-Saniri. El clan Abu Hadgi emigr\xc3\xa0 a Sanniriya des de Deir Istiya._NEWLINE_S\'hi ha trobat a la vila cer\xc3\xa0mica de l\'era mameluc, i la mesquita t\xc3\xa9 una cambra sepulcral envoltada i amb una inscripci\xc3\xb3 ar\xc3\xa0biga del 876 AH (1460 C.E.).\n_START_SECTION_\n\xc3\x88poca otomana\n_START_PARAGRAPH_\nEn 1870 en les acaballes de l\'era otomana, l\'explorador franc\xc3\xa8s Victor Gu\xc3\xa9rin va visitar la vila, que va trobar situada al cim d\'un tur\xc3\xb3, amb uns 700 habitants. Moltes de les cases semblen de construcci\xc3\xb3 recent, nom\xc3\xa9s algunes cisternes semblen antigues. En el punt m\xc3\xa9s alt del tur\xc3\xb3 hi ha una petita mesquita._NEWLINE_En 1882 el Survey of Western Palestine (SWP) de la Palestine Exploration Fund va descriure la vila (anomenada "Senirieh") com una "petits vila de pedra, en una cresta, envoltada d\'oliveres, subministrada per cisternes."\n_START_SECTION_\nMandat Brit\xc3\xa0nic\n_START_PARAGRAPH_\nSegons el cens organitzat en 1922 per les autoritats del Mandat Brit\xc3\xa0nic Sanniriya (anomenada "Sainiriyeh") tenia una poblaci\xc3\xb3 de 529 musulmans, incrementats en el cens de Palestina de 1931 (incloent Khirbat Azztun) a 722 musulmans que ocupaven 165 cases.  _NEWLINE_En 1945 la poblaci\xc3\xb3 de Sanniriya era de 990 musulmans, mentre que l\'\xc3\xa0rea total de terra era de 12,685 d\xc3\xbanams, segons un cens oficial de terra i poblaci\xc3\xb3. D\'aquests, 2.895 eren plantacions i terres de regadiu, 4.432 per a cereals, mentre 45 d\xc3\xbanams eren s\xc3\xb2l urbanitzat.\n_START_SECTION_\nDespr\xc3\xa9s de 1948\n_START_PARAGRAPH_\nDespr\xc3\xa9s de la de la Guerra araboisraeliana de 1948, i despr\xc3\xa9s dels acords d\'Armistici de 1949, Sanniriya va restar en mans de Jord\xc3\xa0nia. Els clans Ahmad i Omar van comen\xc3\xa7ar a treballar els camps a l\'oest del poble on la terra era apta per a l\'agricultura en la d\xc3\xa8cada de 1930. Tanmateix en els anys cinquanta, per evitar els continus viatges de llarga dist\xc3\xa0ncia, els clans d\'Ahmad i Omar van establir els pobles d\'Azzun Atma i Beit Amin, respectivament. A causa de la migraci\xc3\xb3 dels dos clans, Younis i Sheikh es van convertir en les fam\xc3\xadlies dominants de Sanniriya. Inicialment, a principis de la dominaci\xc3\xb3 jordana a la d\xc3\xa8cada de 1950, l\'aigua per a \xc3\xbas dom\xc3\xa8stic s\'obtenia del proper Wadi al-Qana proper. Despr\xc3\xa9s de rebre fons dels residents que viuen als estats del Golf P\xc3\xa8rsic, l\'economia del poble va millorar substancialment amb l\'impuls a la producci\xc3\xb3 agr\xc3\xadcola, el que va conduir a l\'exportaci\xc3\xb3 de taronges i altres productes als Estats del Golf. L\'augment dels ingressos al poble permetia als habitants excavar el primer pou p\xc3\xbablic a Sanniriya el 1964._NEWLINE_Despr\xc3\xa9s de la Guerra dels Sis Dies el 1967, ha estat sota ocupaci\xc3\xb3 israeliana. Per\xc3\xb2 en 1969 nombrosos residents participaren en una batalla contra forces israelianes a la vall del Jord\xc3\xa0. Entre la d\xc3\xa8cada del 1970 i el 2000 s\'hi van construir a les seves terres els assentaments israelians d\'Etz Efraim i Elkana, considerats pr\xc3\xa8viament com a part de l\'\xc3\xa0rea de Sanniriya, i que havien estat comprats privadament d\xc3\xa8cades abans pels jueus. Avui aquests assentaments estan separats de Sanniriya pel Mur de Cisjord\xc3\xa0nia, constru\xc3\xaft despr\xc3\xa9s de la Segona Intifada. _NEWLINE_Durant la Primera Intifada que va comen\xc3\xa7ar el 1987, alguns residents van ser empresonats per participar en l\'aixecament i es van enderrocar dos habitatges.'